stanford-oval/wikipedia huggingface dataset:
קרל הוהמן
ביוגרפיה

הוהמן נולד ב-18 ביוני 1908 בדיסלדורף שבגרמניה. בגיל שמונה החל לשחק כדורגל בקבוצה בנראת שם גם שיחק כשהתחיל את הקריירה המקצוענית ב-1930. בעונתו הראשונה זכה עימה באליפות מחוז נורדריין-וסטפאליה. בעונת 1932/33 סיימו במקום הראשון בבית א' באליפות המחוז אך הפסידו לפורטונה דיסלדורף בגמר לאחר שהם סיימו במקום הראשון בבית ב'. באותה עונה זכה עימה בגביע מערב גרמניה לאחר ניצחון 1–3 על אסן. בשנים 1937–1939 שיחק בפירמסנס וירד איתה לליגה המחוזית בעונתו השנייה בה. כמאמן אימן את רוט-וייס אסן וזכה עימה בגביע הגרמני ב-1953 עם הלמוט ראן שהיה שחקן תחתיו.
במדי נבחרת גרמניה ערך הוהמן את הופעת הבכורה שלו ב-7 בספטמבר 1930 בהפסד 6–3 לדנמרק כשהוא כובש את השער השלישי עבור נבחרתו. במונדיאל 1934 כבש צמד שערים במשחק נגד שוודיה ברבע הגמר שהעלה את הגרמנים לחצי הגמר, אך באותו משחק גם נפצע עקב היתקלות עם השוער השוודי, אנדרס רידברג, דבר שהוביל לאי השתתפותו במשחק חצי הגמר אותו גרמניה הפסידה לצ'כוסלובקיה. הוהמן גם שיחק באולימפיאדה של 1936 וערך את משחקו האחרון ב-25 ביוני 1937 בניצחון על לטביה 1–3 כשהוא כובש את השער הראשון עבורה. בסך הכל ערך 26 הופעות בהם כבש 20 שערים במשך שבע שנים.
תארים > כשחקן

גביע מערב גרמניה (2): 1932, 1933
מקום שלישי בגביע העולם: 1934
תארים > כמאמן

הגביע הגרמני: 1953
קולד טרקי

"קולד טרקי" (באנגלית: Cold Turkey, תרגום חופשי: "תרנגול הודו קר") הוא מונח המתאר את החלטתו של אדם לוותר באופן חד ולא הדרגתי, על הרגל או התמכרות, בניגוד להפחתה הדרגתית בהרגל או שימוש בתרופות תחליף.
היתרון המיוחס לשיטה הוא, תוך הימנעות משיטות משלימות ותומכות, המכור נמנע מחשיבה על ההרגל והפיתוי הכרוך בו ובכך מרעיב את ההתמכרות באופן רדיקלי ולא הדרגתי. חיסרון הקשור לשימוש לרעה בסמים כמו אלכוהול ובנזודיאזפינים הוא תופעות הגמילה הבלתי נסבלות, הנגרמות למכור מחוסר שימוש פתאומי בסם. עקב מחסור הסם בגוף, יכולות לצוץ תופעות גמילה לא נעימות כגון רעידות, כאבי שרירים וראש, תשישות כרונית ובין היתר לחץ מסיבי על הלב וכלי הדם.
במקרה של גמילה מהרואין ואופיואידים, תופעות הנסיגה דומות אך כוללות תופעות לוואי נוספות, המשתנות ממכור למכור.
גמילה פתאומית מסמים כגון אלכוהול, בנזודיאזפנים וברביטורטים, יכולה להיות מסוכנת מאוד, ולגרום אף לשבץ או אירוע מוחי אחר. לאלכוהוליסטים מזה שנים רבות, השיטה יכולה לגרום לסכנת חיים ולדליריום קשה, מה שמעמיד את ה"קולד טרקי" כשיטה לא מתאימה במיוחד לגמילה מאלכוהול.
במקרה של גמילה מסמים מסוימים אחרים, כגון אופיואידים והרואין, נקיטה בשיטת הקולד טרקי לא בהכרח מעמידה את המכור בסכנת חיים, אך תופעות הגמילה מהסם קשות בהרבה מכל יתר הסמים בגלל הכאב הקשה אותו חש המכור, עקב התרגלות הגוף לעימום קולטני הכאב שהסם גורם. בשביל הצלחה בגמילה מהרואין, נהוג להשתמש בתרופות אופיואידיות סינתטיות כגון נלטרקסון, נרקאן, סבוקסון ומתאדון, להקלה מבוקרת ופחות מסוכנת משימוש בסם. בשיטת הקולד טרקי, לרוב נמנעים משימוש בתרופות אלו, אשר ניתנות בתוכניות גמילה הדרגתיות.
בתרבות הפופולרית

מקרים של שימוש במונח בתרבות פופולרית כוללים:
בתרבות הפופולרית > בסרטים

הסרט "קולד טרקי" (1971) (אנ') מאת הבמאי נורמן ליר, המתאר עיירה בה התושבים מפסיקים לעשן כדי לזכות ב-25,000$.
בתרבות הפופולרית > במוזיקה

השיר "Cold Turkey" (1969) מאת הזמר ג'ון לנון, מתאר הפסקת שימוש בהרואין
השיר "Hitchin' A Ride" (1997) של הלהקה גרין דיי, הסולן הראשי אומר כי שיטת הקולד טרקי נעשית נדושה.
בשיר "This Place" (2013) של הראפר קייג'.
אטימולוגיה

תיעוד ראשוני של המונח במדיה המיוחס לגמילה ספציפית מסמים נצפה ב-26 בפברואר 1951 במגזין "Time":
"יש צד עמום תקווה אחד לבעיית הסמים בגיל ההתבגרות. שלא כמו אנשים מבוגרים, אחוז נמוך מבני הנוער צורך סמים בגלל קשיים פסיכולוגיים; צעירים בדרך כלל מתחילים להשתמש בסמים או מתוך בורות על הנושא, או מתוך אותם דחפים פזיזים שיובילו אותם לנהיגה פרועה. למרות שהם קלים יותר לגמילה, אין כמעט מתקנים לטיפול בהם. ברייקרס איילנד בניו יורק, צעירים צריכים לסבול את הזוועות של שיטת ה"קולד טרקי" הפתאומית או לא לקבל עזרה בכלל. ברגע שישוחררו מהמתקן, רובם יחזרו מיד לסמים שוב."
השימוש במונח נצפה גם אצל הסופר מיקי ספיליין בספרו "אני, השופט".
ישנן מספר השערות לגבי היווצרותו של המונח:
פישוט המושג מאנגלית "suddenly or without preparation", כיוון שתרנגול הודו קר היא מנה הדורשת הכנה קצרה ביותר- בשימוש עיקרי על ידי מכורים להרואין.
ישנם המאמינים כי מקורו של המונח הוא בהשוואה בין גופת הודו לגמילתו של המכור- הסיבות להשוואה הן הזיעה הקרה וה"עור ברווז".
ייחוס לתקופה אחרי חג המולד וחג ההודיה, בה שאריות הודו קר נאכלו, והקישור למנהג צריכת האלכוהול הגבוהה בסוף החג.
ראו גם

גמילה מעישון
גמילה מסמים
הערות שוליים

↑  Hughes, John R. (2009). "Alcohol withdrawal seizures". Epilepsy & Behavior. 15 (2): 92–7. doi:10.1016/j.yebeh.2009.02.037. PMID 19249388.
↑  Opiate withdrawal. Medline Plus — NIH.
↑  Also, dieters who cheat on their nutrition plans for a long time and then want to get back on track can go "cold turkey" and start the next day completely fresh. "All About Addiction" by Adi Jaffe, Ph.D.
↑  "Cold turkey" in the Online Etymology Dictionary.
↑  http://www.phrases.org.uk/meanings/96950.html
↑  http://www.proverbium.org/idioms/cold-turkey/
קנדס קרוגר

| --- | --- |

 לידה:  27 במאי 1976 (בת 48) אוסטין, ארצות הברית 
 מדינה:  ארצות הברית ארצות הברית
 השכלה:  אוניברסיטת טקסס A&M  תיכון וסטווד 
 
קנדס קרוגר (באנגלית: Kandace Krueger; נולדה ב-27 במאי 1976) היא עיתונאית אמריקאית.
ביוגרפיה

קרוגר נולדה באוסטין לברברה ולארי.
ב-1994 החלה להתחרות בתחרויות יופי מקומיות בטקסס, התואר הראשון שזכתה בו היה "מיס מחוז ויליאמסון" (Williamson County) ב-1999.
התואר השני שזכתה היה "מיס אוסטין" ב-1999.
היא השתתפה מספר פעמים במהלך שנות התשעים בתחרות מיס טקסס ארצות הברית אך לא הגיעה למקומות הראשונים ובשנת 2000 עלתה לשתים עשרה.
ב-2001 זכתה בתואר מיס טקסס ארצות הברית בטקס שנערך באודיטוריום של לאבק.
בתחרות הארצית של מיס ארצות הברית נבחרה למקום הראשון כנציגת טקסס, במהלך כהונתה בתואר ביקרה בבית הסנאט של טקסס ונפגשה עם מושל המדינה ריק פרי.
בתחרות מיס תבל 2001 נבחרה לסגנית השנייה.
היא למדה עיתונאות באוניברסיטת טקסס A&M.
ב-2004 ו-2005 הופיעה בתוכנית המגזין "Across America".
ב-2005 הנחתה את תחרות מיס טקסס, ב-2006 תמכה בהדחתה מהתואר של מיס ארצות הברית טרה קונר.
כיום, עובדת כמגישה בתחנת טלוויזיה בדאלאס.
הערות שוליים

↑  Miss Texas Named Miss USA, PEOPLE.com (באנגלית)
↑  Farrah Weinstein, STYLE & SUBSTANCE: KANDACE KRUEGER, New York Post, ‏2001-05-06 (באנגלית)
↑  Jessica Bennett On 12/18/06 at 7:00 PM EST, Naughty, Naughty, Newsweek, ‏2006-12-18 (באנגלית)
ערך זה הוא קצרמרבנושא אישים. אתם מוזמנים לתרום לוויקיפדיה ו.
קנדלריה מולפסה

| --- | --- |

 לידה:  3 בינואר 1992  (בת 32) בואנוס איירס, ארגנטינה ארגנטינה
 מוקד פעילות:  ארגנטינה 
 תקופת הפעילות:  מ-2010
 עיסוק:  שחקנית, זמרת, רקדנית, יוטיוברית ומנחת טלוויזיה
 סוגה:  פופ, טין פופ
 סוג קול:  מצו-סופרן 
 חברת תקליטים:  Walt Disney Records
 שיתופי פעולה בולטים:  מריה קלרה אלונסו, מרטינה סטואסל, פקונדו גמבנדה, מרסדס למברה, חורחה בלנקו, שריל רוביו
 candemolfese.com.ar
 פרופיל ב-IMDb
 
קנדלריה מולפסה (בספרדית: Candelaria Molfese; נולדה ב-3 בינואר 1991) היא שחקנית, זמרת, רקדנית ומנחת טלוויזיה ארגנטינאית.
ביוגרפיה

מולפסה נולדה בבואנוס איירס, כקטנה מבין חמש אחיות. שיחקה בסדרה ויולטה ששודרה בערוץ דיסני משנת 2012 עד 2015, משם דמותה הידועה ביותר, קמילה טורס.
ב-2013 השתתפה בסיבוב הופעות של "ויולטה" באירופה ובאמריקה הלטינית. במקביל, שימשה מנחה בתוכנית "חברים למען העולם" - "Amigos Por El Mundo" שהיא גרסה ארגנטינאית לסדרה בערוץ דיסני שנועדה לקשר וליצור שלום בין אנשים בעולם ולשמור על איכות הסביבה.
מולפסה כתבה ספר הנקרא "העולם של קנדה" שם היא כותבת על חייה, חבריה וסודותיה, ובנוסף, עצות באיפור, ציפורניים ואופנה, תסרוקות ואביזרים שיעזרו להראות טוב ומתכונים.
מולפסה משתתפת בתוכנית "fans en vivo" שהיא סדרת רשת (תוכנית טלוויזיה באינטרנט) שבה מדברים על נושאים המעניינים בני נוער ועורכים ראיונות. היא מנחה בתוכנית יחד עם אגוסטין סיירה ומיכאלה ואסקס.
בחודש אוגוסט לשנת 2016 מולפסה הצטרפה לפרויקט "Upload" שמטרתו להביא יוטיוברים מדרום אמריקה שיתעדו את השהות שלהם בישראל וכך יזמינו עוד תיירים לבוא ולא לפחד משהות בישראל.
ראו גם

מרטינה סטואסל
אגוסטין סיירה
ערוץ דיסני
סוי לונה
קורמורן קטן

| קורמורן קטן |
| --- | --- |
 קורמורן קנים בבוטסואנה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן קטן
שם מדעי
 Microcarbo ‏בונפרטה, 1856

קורמורן קטן (שם מדעי: Microcarbo) הוא סוג של עופות ימיים ממשפחת הקורמורניים. בעבר הם נכללו בסוג קורמורן.
סוג זה כולל את מיני הקורמורנים הקטנים ביותר. הם חיים בחופי ימים ובאגמים וביצות בין אירופה לאוסטרליה. למינים אלה נוצות כהות מעט ומקור וצוואר קטן יותר משאר הקורמורנים.
כמותם הם שחיינים מוצלחים מתחת למים ומהם משיגים את מזונם הכולל דגים ויצורים קטנים נוספים. הם חיים בלהקות על סלעים או על עצים בקרבת המים.
מינים

בסוג זה 5 מינים ועוד אחד נכחד.
קורמורן הכתר (Microcarbo coronatus)
קורמורן ג'אווה (Microcarbo niger)
קורמורן קטן דוגוני (Microcarbo melanoleucos)
קורמורן גמדי (Microcarbo pygmeus)
קורמורן קנים (Microcarbo africanus)
Microcarbo serventyorum - נכחד
קנדרה הורן

קנדרה סוזן הורן (באנגלית: Kendra Suzanne Horn; נולדה ב-9 ביוני 1976) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס החמישי של מדינת אוקלהומה. בשטחי מחוז קונגרס זה נמצאת כמעט כל העיר אוקלהומה סיטי, בירת המדינה. בנובמבר 2020 הפסידה את מושבה בקונגרס של ארצות הברית לסטפני בייס.
ביוגרפיה

קנדרה הורן נולדה בעיר צ'יקשיי (Chickasha) שבאוקלהומה. בצעירותה הייתה חברה בתנועת "הצופות" ואף קיבלה את פרס הזהב של תנועת הנוער. בשנת 1998 השלימה באוניברסיטת טלסה (אנ') לימודי תואר ראשון במדע המדינה. כעבור שלוש שנים, ב-2001, קיבלה תואר שני במשפטים מבית הספר למשפט דדמן של האוניברסיטה המתודיסטית הדרומית בדאלאס שבטקסס. היא גם למדה באוניברסיטת החלל הבינלאומית השוכנת בשטרסבורג שבצרפת.
בטרם פתחה משרד עורכי דין משלה בשנת 2002, הורן עבדה במשרד עורכי דין קטן בדאלאס. בין השנים 2004–2005 עבדה כמזכירת העיתונות של בראד קרסון, חבר הקונגרס מטעם מחוז הקונגרס השני של אוקלהומה. הורן הייתה מנהלת לענייני ממשל בסניף "קרן החלל" בוושינגטון הבירה, ועד 2008 כבר הייתה מנהלת קשרי מדיה בקרן. היא עבדה גם כיועצת אסטרטגית בחברת הטלקומוניקציה "Amatra", החל משנת 2009. במהלך בחירות 2014 לתפקיד מושל אוקלהומה, ניהלה הורן את מסע הבחירות של מועמד המפלגה הדמוקרטית ג'ו דורמן. בנוסף, הורן ייסדה והייתה המנהלת הכללית של הארגון "הרשימה של סאלי", המקדם מנהיגות נשית באוקלהומה.
ב-3 ביולי 2017, הודיעה הורן על התמודדותה אל בית הנבחרים של ארצות הברית במחוז הקונגרס החמישי של אוקלהומה. לאחר שקיבלה 44% מהקולות בבחירות המקדימות שהתקיימו במפלגה הדמוקרטית ב-26 ביוני 2018, הורן ויריבה בפריימריז טום גילדה העפילו לסיבוב שני מכריע. ב-28 באוגוסט גרפה 76% מהקולות, ובכך התייצבה מול נציג המחוז המכהן ומועמד המפלגה הרפובליקנית סטיב ראסל. ביום בחירות האמצע גברה עליו ברוב דחוק בן 50.7% (לעומת 49.3%), וזכייתה נחשבה לאחד מהמהפכים הגדולים במהלך בחירות 2018.
בדצמבר 2019 הצביעה בעד הדחתו של נשיא ארצות הברית דונלד טראמפ. במהלך בחירות 2020 הפסידה את תקופת כהונתה השנייה לסטפני בייס. כהונתה עתידה לבוא לידי גמר עם התפזרות הקונגרס ה-116 של ארצות הברית. מאז הפסדה בבחירות לבית הנבחרים וניצחונו של ג'ו ביידן בבחירות לנשיאות, הוזכרה הורן כמי שעשויה לעמוד בראש נאס"א. משהודיע הסנאטור ג'ים אינהוף בפברואר 2022 על כוונתו להתפטר מתפקידו בינואר 2023, בחירות מיוחדות הוכרזו באוקלהומה ותוארכו לנובמבר אותה שנה. לאחר מכן הודיעה הורן על התמודדותה לסנאט של ארצות הברית מטעם המפלגה הדמוקרטית. בבחירות המיוחדות הפסידה לחבר הקונגרס מארקוויין מולין וגרפה 35.2% מקולות הבוחרים.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
1 2  שון מרפי, Bice defeats Horn, wins back Oklahoma’s lone Democratic seat, באתר AP‏, 4 בנובמבר 2020 (באנגלית)
↑  פטריק ב. מקגיוגן, At Oklahoma City event, Kendra Horn launches campaign for Democratic nomination in the Fifth Congressional District, באתר Capitol Beat OK‏, 14 ביולי 2017 (באנגלית)
↑  ג'סטין וינגרטר, Kendra Horn upsets Steve Russell in an Oklahoma City stunner, באתר The Oklahoman‏, 6 בנובמבר 2018 (באנגלית)
↑  שון או'קיי וזכארי ב. וולף, How each member of the House voted on impeachment, באתר CNN‏, 18 בדצמבר 2019 (באנגלית)
↑  Horn eyes space role in Biden administration, באתר Space News‏, 18 בנובמבר 2020 (באנגלית)
↑  אוליביה ביברס ובורג'ס אוורט, Inhofe to retire from Senate, teeing up special election in Oklahoma, באתר פוליטיקו, 24 בפברואר 2022 (באנגלית)
↑  מריאנה אלפארו, Former Democratic congresswoman Kendra Horn enters Oklahoma Senate race to succeed GOP’s Inhofe, באתר וושינגטון פוסט, 15 במרץ 2022 (באנגלית)
↑  שון מרפי, Republican’s Lankford, Mullin win Oklahoma Senate seats, באתר AP‏, 9 בנובמבר 2022 (באנגלית)
| --- | --- |
בקרת זהויות :  SNAC: w64c3rv9  US Congress: H001083
קרל האגמייסטר

| --- | --- |

 לידה:  12 במרץ 1848 ורדר על ההאפל, הרפובליקה הפדרלית של גרמניה 
 פטירה:  5 באוגוסט 1933 (בגיל 85) ורדר על ההאפל, הרפובליקה הפדרלית של גרמניה 
 הושפע על ידי:  Friedrich Preller the Elder 
 
קרל האגמייסטר (בגרמנית: Karl Hagemeister‏; 12 במרץ 1848 – 5 באוגוסט 1933) היה צייר נוף גרמני, חבר הזצסיון הברלינאי.
קורות חיים

הוא היה בנו של מגדל פירות, שפיתח עניין מוקדם בטבע מהסביבה המיוערת של מקום הולדתו. הוא השתלם כמורה בקופניק, ואז למד ללמד בית ספר יסודי בברלין, שם משך את תשומת ליבו של צייר הנוף פרדיננד בלרמן, שראה אותו עובד בפארק ארמון שונאוזן.
בלרמן שכנע את האגמייסטר לוותר על תוכניותיו להיות מורה לציור ולהיות אמן במקום זאת, ועזר לו להשיג מקום בסטודיו של פרידריך פרלר. משנת 1871 עד 1873 הוא קיבל הכשרה מכוונת קלאסית בבית הספר לציור של פרלר שם נחשף בפני עבודתו של פיליפ אוטו רונגה והספר "תאוריית הצבעים" של גתה, שניהם ישפיעו מאוד על חשיבתו האמנותית.
החל משנת 1873, הוא החל לעשות סדרה ארוכה של נסיעות לימודיות, במהלכן התיידד עם קרל שוך, ומאוחר יותר עם וילהלם טריבנר. השלושה בילו שנה בלימודי הציירים הוותיקים בהולנד, ואז המשיך האגמייסטר לאיטליה, שם הוא נשאר עד 1876, אז חזר לוורדר.  מאוחר יותר הוא נסע ברחבי גרמניה וחיפש נושאים ובהדרגה החל לכלול דמויות בנופיו, תוך שהוא לוקח עוזרות וחקלאים כמודלים.
בשנת 1884 שכנע קרל שוך את האגמייסטר להתלוות אליו לנסיעה לפריז, שם לשניהם הייתה חשיפה ראשונה לבית הספר ברביזון. נסיעה זו סיימה את חברותם, ככל הנראה מכיוון שקרל שוך קינא בהתקדמות המהירה שעשה האגמייסטר.
חיים מאוחרים

לאחר חזרה לוורדר, ויתר האגמייסטר על צבעי השמן והחל לעבוד עם פסטל. אף שלא הפך למורה לאמנות באקדמיה כלשהי, הוא מעולם לא דחה את מי שחיפש את עצתו האמנותית. מאוחר יותר הוא הפך לאחד החברים המייסדים של הזצסיון הברלינאי.
בשנת 1912 העביר שיעורי אמנות פרטיים לנסיך פרידריך לאופולד בן השבע עשרה מפרוסיה (1895-1959) לבקשת הנסיך. הוא הציג באופן נרחב ובשנת 1913 הוענק לו אות כבוד של בוואריה. בשנה שלאחר מכן הוא מונה כ"פרופסור כבוד פרוסי".
שנתיים לאחר מכן הוא חלה, אולי בגלל הרעלת עופרת מהצבעים בהם השתמש, וויתר על הציור. רוב מה שהרוויח נעלם בהיפר-אינפלציה בעקבות מלחמת העולם הראשונה.
בשנת 1923 הוא מונה כחבר באקדמיה לאמנויות. הוא מעולם לא החלים לחלוטין ממחלתו ונפטר כשגר עם אחיו בבית החווה המשפחתי.
הערות שוליים

↑  "Hagemeister, Carl", daten.digitale-sammlungen.de
1 2  Hagemeister Werkverzeichnis, www.hagemeister-werkverzeichnis.de
↑  Carl Schuch. Sein Leben und seine Werke (Carl Schuch, His Life and His Work), Cassirer, Berlin 1913
| --- | --- |
בקרת זהויות :  NLI: 987007458952305171  GND: 118700456  ISNI: 0000 0000 6678 4259  LCCN: nr98029553  LNB: 000311386  RKD: 35235  SELIBR: 395292  SUDOC: 122637119  ULAN: 500008609  VIAF: 67260073   WorldCat (עם VIAF): 67260073
קורמורן שחור-פנים

| קורמורן שחור-פנים |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן
מין:: קורמורן שחור-פנים
שם מדעי
 Phalacrocorax fuscescens ‏וייו, 1817
תחום תפוצה


קורמורן שחור-פנים (שם מדעי: Phalacrocorax fuscescens) הוא מין של קורמורן האנדמי למימי דרום אוסטרליה.
אורכו של קורמורן זה מגיע ל-61 עד 69 ס"מ, הוא בעל מוטת כנפיים של 93 עד 107 ס"מ כששני הזוויגים דומים במראם וגודלם. קורמורן זה בעל דמיון לקורמורן מנומר אוסטרלי עם גוני שחור-לבן כשל פינגווין, אך הוא קטן יותר, בעל עיניים ירוקות ומקור בולט יותר. הזכרים מצמיחים נוצות לצידי אוזניהם בעונת הרבייה.
קורמורן זה מצוי לאורך חופי דרום אוסטרליה בין אוסטרליה המערבית, אוסטרליה הדרומית, ויקטוריה, טסמניה וכמה מאיי מצר בס. האוכלוסיות של אוסטרליה המערבית נפרדות מהשאר. בניגוד לשאר הקורמורנים האוסטרלים החיים בקרבת מים מתוקים בפנים היבשת, קורמורן זה הוא שוכן חופים וצוקים וניזון בעיקר מדגים בים הפתוח או קרוב לחוף. לעיתים הקורמורנים ידוגו בלהקות.
זהו מין מונוגמי המקנן על צוקים גבוהים והנקבות מטילות 2–3 ביצים בעונת הרבייה.
הערות שוליים

↑  קורמורן שחור-פנים באתר הרשימה האדומה של IUCN
קנדר (נהר)

| --- | --- |
הנהר בעמק גסטר
הנהר בעמק גסטר
 מידע כללי
 אורך:  44 ק"מ
 ספיקה ממוצעת:  21.2 מ"ק לשנייה 
 אגן ניקוז:  1,127 קמ"ר 
 מוצא:  קרחון קנדר, שווייץ
 גובה מוצא הנהר:  2,200 מטרים
 יובלים:  Engstlige, Suld, Glütschbach (Aare), Simme, Chiene 
 שפך:  אגם תון, שווייץ
 מדינות באגן הניקוז:  שווייץ
  (למפת ברן מוגדלת) ברן ביל/ביין תון בורגדורף לנגנטל שפיץקנדר(למפת ברן רגילה) ברן ביל/ביין תון בורגדורף לנגנטל שפיץקנדר
 
קנדר (בגרמנית Kander) הוא נהר הזורם בשווייץ באורך 44 קילומטרים ומנקז שטח של 1,126 קמ"ר.
הנהר נחשב ליובל של נהר ארה והם מתמזגים ליד העיר תון.
הנהר זורם לאורך עמק קנדר (Kandertal) ועמק גסטר (Gastertal) עד לאגם תון.
ספורט

הנהר נחשב לאחד ממסלולי הרפטינג הקשים בשווייץ, בשל המספר הרב של המפלים והסלעים בנתיבו. בשנת 2008 נהרגו בנהר 5 חיילים שווייצרים בשעה שהשתתפו באימון ניווט בנהר.
הערות שוליים

↑  דיווח על האסון באתר SWI
| --- | --- |
בקרת זהויות :  GND: 4097619-1  HDS: 008749  VIAF: 240357932   WorldCat (עם VIAF): 240357932
קרל האסלינגר

| --- | --- |
 לידה:  11 ביוני 1816 וינה, האימפריה האוסטרית 
 פטירה:  26 בדצמבר 1868 (בגיל 52) וינה, האימפריה האוסטרו-הונגרית 
 מדינה:  האימפריה האוסטרית 
 
קרל האסלינגר (בגרמנית: Karl Hasslinger;‏ 11 ביוני 1816 – 26 בדצמבר 1868) היה מוציא לאור, פסנתרן ומלחין אוסטרי מהתקופה הרומנטית. ידוע כממשיך דרכו של אביו – טוביאס האסלינגר.
ביוגרפיה

בנם של קרוליין והמו"ל טוביאס האסלינגר. למד תחילה בארבעה שיעורים בגימנסיה האקדמית בווינה, ואז קיבל הכשרה מוזיקלית. קיבל שיעורי פסנתר אצל קארל צ'רני, ולמד הלחנה אצל איגנץ פון זייפריד. הופיע בפעם הראשונה בפומבי כשהיה בן 18.
ב-1843, לאחר מות אביו בשנת 1842, תפס עם אמו בעלות על מניות חברת ההוצאה לאור שניהל, ושינה את שמה לשם: קרל האסלינגר קוונדם טוביאס. באותה שנה, נפתחה החנות מחדש בקוהלמרקט (כתובת היום: גראבן 19, וינה) והייתה מפורסמת. לאחר פטירת אמו, הוא היה הבעלים היחיד של החברה, והצליח מאוד. הוא פרסם בעיקר את יצירותיהם של האחים יוהאן, אדוארד, יוזף שטראוס וגם יצירות של המלחין קארל מייקל. בשיתוף פעולה עם צייר הדיוקנאות יוסף קריהובר, הוא צייר את הדיוקנאות של המלחינים הללו. קרל האסלינגר היה פעיל גם בהווי החברתי. הוא ארגן קונצרטים שונים במסעדות ובאולמות קונצרטים. לאחר מחלה שפקדה אותו בשנת 1859, הוא היה יכול לנגן רק ביד ימין גם זאת בצורה מתונה. לאחר מותו, אשתו ג'וזפין, המשיכה לנהל את ההוצאה לאור עד שנמכרה למו"ל הגרמני רוברט אמיל לינאו ב-9 בדצמבר 1875.
קרל האסלינגר נפטר בשנת 1868 ונקבר בבית העלמין במצלינסדורף שבווינה.
יצירותיו

קרל האסלינגר הותיר אחריו כמה מאות יצירות, כולל מוזיקה לפסנתר ומוזיקה קאמרית; שירים, מקהלות, מוזיקה דתית, מוזיקת ריקודים (ואלסים, פולקות וכו') ומארשים וינאיים.
סונטה לצ'לו, אופ. 39. פרסום ראשון: 1846. מקצבים: אלגרו נלהב, אנדנטה. הקדשה: "מסייה לה קומה פרנץ ברונשוויק דה קורומפה". ייתכן שפרנץ ברונשוויק דה קורומפה (1777–1849), היה בנה הראשון ויורשו של הרוזנת ג'וזפין ברונסוויק והיצירה הוקדשה לו. כלי נגינה: צ'לו, פסנתר.
הקבצן מריאלטו, אופ. 124. תאריך הוצאה לאור: 1868. מוציא לאור: קרל האסלינגר. כלי נגינה: פסנתר. הולחן בווינה. לברית לודוויג פוגלאר (1819–1889). שפה: גרמנית. הקדשה: לוועדה של עמותת נסוולדר.
פנטזיה לקרן ופסנתר, אופ. 117. פרסום ראשון: 1864 על ידי קרל האסלינגר. הולחן בווינה. הקדשה: לפרופסור וילהלם קליינקה.
דאס ליד פון דר גלוק, אופ. 42. לברית פרידריך שילר (1759–1805). שפה: גרמנית. הקדשה: לג'אקומו מאיירבר (1791–1864). בהשתתפות סולנים, מקהלה ותזמורת.
ריטר טוגנבורג, אופ. 112. ליבריט: פרידריך שילר, שפה גרמנית. פרסום ראשון: 1861 על ידי קרל האסלינגר. פורסם מחדש על ידי רוברט אמיל לינאו בשנת 1875.
פנטזיה על 'סוס הברונזה', אופ. 5. פרסום ראשון: 1836. מוציא לאור: טוביאס האסלינגר. תאריך הלחנה: 1835. כלי נגינה: פסנתר סולו.
הפנטום, אופ. 38. פרסום ראשון: 1846. מוציא לאור: טוביאס האסלינגר. כלי נגינה: פסנתר סולו. יצא לאור בווינה. הקדשה: להקטור ברליוז. (1803–1869).
נוקטורן ושרצו, אופ. 33. 2 חלקים: לֵילִית. אנדנטינו (רה מז'ור) ושרצו. אלגרו ברילנטה (מינור). פרסום ראשון 1842– וינה: על ידי טוביאס האסלינגר. הקדשה: לקארל צ'רני (1791–1857) כלי נגינה: פסנתר.
תפילה, אופ. 84. כותרת הקדשה לפרנץ יוזף הראשון: "לזכר הצלתו המאושרת של האב הוד מלכותו של הקיסר האדיב ביותר שלנו, פרנץ יוזף א." פרסום ראשון: 1853. כלי נגינה: פסנתר סולו. הקדשה: לפרנץ יוזף הראשון.
נושא מגוון בלילה אופ. 31. תאריך הוצאה לאור: 1842. מוציא לאור: טוביאס האסלינגר.
הערות שוליים

↑  קרל האסלינגר, באתר IMSLP
↑  IMSLP, דאס ליד פון דר גלוק, באתר IMSLP
| --- | --- |
בקרת זהויות :  PLWABN: 9810604906605606  BIBSYS: 4022007  BNE: XX5020590  BnF: cb14844017m (data)  GND: 116513772  ICCU: MUSV033162  ISNI: 0000 0001 1060 9280  LCCN: nb2006025638  NKC: ola2010548433  NSK: 000124263  NTA: 141936916  VIAF: 47029562   WorldCat (עם VIAF): 47029562
קורמורן קיסרי

| קורמורן קיסרי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: סולתאים
תת־סדרה:: תרופודה
משפחה:: קורמורניים
סוג:: קורמורן כחול-עין
מין:: קורמורן קיסרי
שם מדעי
 Leucocarbo atriceps ‏קינג, 1828
תחום תפוצה


קורמורן קיסרי (שם מדעי: Leucocarbo atriceps) הוא אחד משני המינים במשפחת הקורמורניים החיים ביבשת אנטארקטיקה, יחד עם קורמורן אנטארקטי. הוא צבוע שחור למעלה ולבן למטה ויש לו ציצה שחורה על ראשו, טבעות עיניים כחולות וכתם צהוב על מקורו. הוא חי בטבע באזור דרום אמריקה הדרומית, איים שונים ליד אנטארקטיקה והיבשת הדרומית עצמה. הוא מעדיף חופים סלעיים שונים.
הקורמורן ממוקם על פי כמה מיונים בסוג Leucocarbo. יש לו כמה תת-מינים שנחשבים לעיתים למינים עצמאיים, כמו קורמורן אנטארקטי:
Leucocarbo atriceps atriceps - נפוץ בחופי דרום צ'ילה וארגנטינה
Leucocarbo atriceps albiventer - נפוץ באיי פוקלנד ומגיע עד לדרום צ'ילה וארגנטינה
Leucocarbo atriceps georgianus - נפוץ באיי ג'ורג'יה הדרומית ואיי סנדוויץ' הדרומיים ובאיי דרום אורקני
Leucocarbo atriceps nivalis - נפוץ באי הרד
Leucocarbo atriceps melanogenis - נפוץ באיי קורטז ואיי הנסיך אדוארד
Leucocarbo atriceps purpurascens - נפוץ באי מקווארי
אורכם של הקורמורנים 70–79 ומשקלם 1.8-3.5 ק"ג, כשהזכרים גדולים מהנקבות.
הקורמורנים חיים בזוגות שמקננים באזורי סלעים ונמצאים ליד להקות קרובות. הם מטילים עד 5 ביצים בקן עשוי מאצות ועשב יחד עם רוק וצואה והאפרוחים בוקעים אחרי 5 שבועות ומטופלים על ידי 2 ההורים. ואולם רבים מהם נטרפים על ידי שחפים, חמסניים וכיאוניסיים.
הם ניזונים מדגים, סרטנים וסילוניות שונים. הם ניזונים בעיקר לאורך החוף ויכולים לצלול עד עומק 5 מ', אולם אוכלוסיות רבות יכולות לצוד רחוק מהחוף.
הערות שוליים

↑  קורמורן קיסרי באתר הרשימה האדומה של IUCN
| --- | --- |
בקרת זהויות :  NLI: 987007542307705171 
ערך זה הוא קצרמרבנושא עופות. אתם מוזמנים לתרום לוויקיפדיה ו.
קונרד רודניצקי

| --- | --- |

 לידה:  2 ביולי 1926 ורשה, הרפובליקה הפולנית השנייה 
 פטירה:  12 בנובמבר 2013 (בגיל 87) קרקוב, רפובליקת פולין 
 ענף מדעי:  תאולוגיה קתולית, אנתרופוסופיה, כנסייה קתולית, אסטרונומיה 
 מקום קבורה:  בית הקברות ראקוביצקי 
 מקום לימודים:  אוניברסיטת ורשה 
 מוסדות:  המכון הטכנולוגי של קליפורניה  אוניברסיטת רייס 
 פרסים והוקרה:  חסיד אומות העולם (2 בינואר 1995)  מדליית יובל ה-40 לפולין העממית  צלב ההצטיינות המוזהב  צלב הפרטיזנים של פולין  מדליית הוועדה הלאומית לחינוך  אביר במסדר פולוניה רסטיטוטה  מדליית הניצחון והחירות 1945 
 
קונרד רודניצקי (בפולנית: Konrad Rudnicki;‏ 2 ביולי 1926 ורשה, פולין – 12 בנובמבר 2013 קרקוב, פולין) היה אסטרונום פולני, פרופסור באוניברסיטה היגלונית בקרקוב, וכומר בכנסייה העתיקה של מריאוויט. רודניצקי הציל עם אמו משפחה יהודית בזמן השואה, והוכר על ידי יד ושם כחסיד אומות העולם.
רודינצקי היה חבר באקדמיה האירופית החופשית למדע, בוועדה 28 (גלקסיות) של האיגוד האסטרונומי הבינלאומי ובמחלקה המתמטית-אסטרונומית בגוטהיאנום בשווייץ.
ביוגרפיה

במלחמת העולם השנייה לחם רודניצקי כפרטיזן בגוארדייה לודובה. בזמן שהם התגוררו בפיוטרקוב טריבונלסקי, הוא ואמו מריה נתנו מחסה למשפחה יהודית, משפחת ויינטרוב, שנמלטו מאימת הנאצים. בינואר 1996 הוכרו קונרד ואמו על ידי יד ושם כחסידי אומות העולם.
קונרד רודניצקי למד אסטרונומיה באוניברסיטת ורשה. בשנת 1968 הוא התחיל לעבוד במכון לאסטרונומיה באוניברסיטת קרקוב ובשנת 1985 התמנה למנהל המכון.
רודניצקי עבד במכון הטכנולוגי בקליפורניה בין השנים 1965 ל-1967 ובאוניברסיטת רייס בין השנים 1988 עד 1989.
הוא גילה כמה סופרנובות. אחת מהן, שנמצאה בין שתי גלקסיות, הייתה התגלית הראשונה שהתגלתה בתולדות האסטרונומיה. הוא גם קידם השערה חדשה על מבנה היקום הנצפה.
תחומי העניין שלו כללו אסטרונומיה חוץ-גלקטית, קוסמולוגיה, פילוסופיה ומתודולוגיה של המדע.
הוא גילה את שביט C/1966 T1, המכונה "השביט של רודניצקי".